open-index/open-wikipedia-markdown huggingface dataset:
Chase Tower (Amarillo)

**Chase Tower** tai **SPS Tower and Bank One Center** on pilvenpiirtäjä Amarillon kaupungissa Texasin osavaltiossa Amerikan yhdysvalloissa. Pilvenpiirtäjä on 114 metriä korkea ja siinä on 31 kerrosta. Chase Tower on Amarillonin kaupungin korkein rakennus. Rakennus edustaa tyyliltään modernia arkkitehtuuria. Rakennus valmistui vuonna 1971.
Super Bowl XLVI

**Super Bowl XLVI** oli järjestyksessään 46. Super Bowl. Vastakkain pelasivat New York Giants ja New England Patriots. Ottelu pelattiin Lucas Oil Stadiumilla Indianapolisissa Indianassa 5. helmikuuta 2012. New York Giants voitti pistein 21–17.

Ottelun väliaikashow'ssa esiintyi popartisti Madonna. Super Bowlin televisiolähetystä seurasi yli 111 miljoonaa katsojaa, mikä teki siitä katsotuimman televisio-ohjelman Yhdysvaltain historiassa.

## Lähteet

## Aiheesta muualla

* Super Bowlin viralliset sivut
Jaak Joala

**Jaak Joala** (26. kesäkuuta 1950 Viljandi – 25. syyskuuta 2014 Tallinna) oli virolainen laulaja ja musiikkipedagogi.

Joala syntyi musikaaliseen perheeseen ja opetteli soittamaan huilua ja pianoa. 1960-luvun jälkipuoliskolla Joala oli monissa yhtyeissä basisti-laulajana. Hän nousi Neuvostoliitossa suureen suosioon vuonna 1979 musikaalielokuvan *[[31. kesäkuuta (elokuva)|31. kesäkuuta]]* myötä laulaen elokuvassa muutamia kappaleita. 1970- ja 1980-luvuilla Joala teki paljon omia keikkoja Viron lisäksi muualla Neuvostoliitossa sekä Etelä- ja Keski-Euroopan sosialistisissa maissa. 

## Lähteet
Ksenia Solo

**Ksenia Solo** (s. 11. lokakuuta 1987 Latvia) on latvialaissyntyinen kanadalainen näyttelijä.

## Ura
Ksenia näytteli roolin Zoey Jonesina APTN:n sarjassa renegadepress.com. Vuosina 2005 ja 2006 hänet palkittiin Gemini-palkinnolla. Hän näytteli useissa kanadalaisissa elokuvissa, kuten Love Thy Neightbour ja Mayday. Lisäksi hän oli vierailevana tähtenä muun muassa sarjassa Kojak.

Vuonna 2010 Ksenialla oli pieni rooli Darren Aronofskyn elokuvassa Black Swan, jonka pääosissa olivat Natalie Portman ja Mila Kunis.

Solo näyttelee Kenzi-nimistä naista Showcasen tv-sarjassa Lost Girl. Aiemmin hän näytteli Tasha-nimistä henkilöä sarjassa Life Unexpected. Hän oli myös näyttelijänä sarjassa Dodge, mutta sarja ei jatkanut pilottia pidemmälle.

## Yksityiselämä
Ksenia syntyi Latviassa. Hän muutti perheineen Kanadaan viisivuotiaana. Nykyisin hän asuu New Yorkissa. Ksenia opiskeli balettia, mutta 14-vuotiaana hän joutui lopettamaan opiskelun selän vahingoittumisen takia. Ksenian äiti on entinen ballerina, josta tuli myöhemmin näyttelijä.

## Filmografia

## Lähteet
Koutokeinon yläaste

**Koutokeinon yläaste** (, ) on yläaste Norjan Koutokeinossa. Koulussa on 115 oppilasta (2007) Koulun rehtori on Ellen J. Sara Eira.

## Lähteet
Yleisö-Jussi

**Yleisö-Jussi** on Jussi-palkintojen jakamisen yhteydessä jaettava yleisöpalkinto. Se ei ole Jussi-palkinto eikä sille jaeta Jussi-patsasta. Se on vuoteen 2016 asti ollut juhlan televisioiman TV-yhtiön yleisöäänestyksen palkinto, joka on tehty yhteistyössä Filmiauran kanssa. Voittaja saa yleisön suosikkielokuvan kunniakirja ja se jaetaan Jussi-gaalassa. Ensimmäisen kerran palkinto jaettiin vuoden 1997 elokuville. 

## Voittajat

## Lähteet
An Alan Smithee Film: Burn Hollywood Burn

**An Alan Smithee Film: Burn Hollywood Burn** on vuonna 1998 ensi-iltansa saanut komediaelokuva. Elokuvan pääosia esittävät Ryan O'Neal, Coolio, Chuck D, Eric Idle ja Richard Jeni. Elokuvan on ohjannut Arthur Hiller. Elokuva oli taloudellinen floppi ja voitti viisi Razzie-palkintoa: huonoimmasta elokuvasta, huonoimmasta sivuosasta, huonoimmasta käsikirjoituksesta, huonoimmasta uudesta tähdestä ja huonoimmasta laulusta. Elokuvaa on pidetty yhtenä maailman huonoimmista elokuvista.

## Lähteet

## Aiheesta muualla
*
Sziget

**Sziget** () on musiikkifestivaali, joka järjestetään vuosittain elokuussa Óbudansaarella Budapestissa. Festivaali kestää viikon ja siellä on viime vuosina ollut yli tuhat esiintyjää. Vuonna 2011 tapahtuma valittiin Euroopan parhaaksi suureksi festivaaliksi.

Sziget järjestettiin ensimmäisen kerran vuonna 1993 melko pienimuotoisena opiskelijatapahtumana, mutta 1990-luvun loppuun mennessä siitä oli tullut yksi Euroopan laajimmista ja suurimmista musiikkifestivaaleista. Noin puolet kävijöistä tulee Unkarin ulkopuolelta, eniten Ranskasta, Britanniasta, Saksasta, Italiasta, Alankomaista ja Irlannista. Vuonna 2009 Szigetissä kävi kuuden päivän aikana yhteensä noin 390&nbsp;000 henkeä, enimmillään 70&nbsp;000 vuorokaudessa. Vuonna 2011 katsojia oli 380&nbsp;000–390&nbsp;000.

## Lähteet
Unilever Ingman Production

**Unilever Ingman Production Oy** (entinen *Ingman Ice Cream Oy Ab*) on suomalainen elintarvikealan yritys, joka valmistaa jäätelöä. Se on osa kansainvälistä kulutustavarajättiä Unileveriä. Ruotsin Flenissä valmistettavaa jäätelöä myydään Ingman-tuotemerkillä.

## Historia

Ingman Ice Cream syntyi vuonna 2006, kun Ingman Foods Oy Ab jaettiin kahteen osaan: jäätelötoiminnasta muodostetaan Ingman Ice Cream Oy Ab ja meijeritoiminnoista Ingman Foods.

Vuonna 2011 Ingman Group myi Ingman Ice Creamin Unileverille. Vuoden 2012 lopulla yrityksen nimeksi tuli Unilever Ingman Production Oy.

Aiemmin yhtiöllä oli jäätelötehdas Sipoossa, jossa valmistettiin muun muassa Kingis- ja Jättis-jäätelöitä. Tehtaan henkilöstö irtisanottiin, ja jäätelönvalmistus siirrettiin Fleniin, Ruotsiin. 

## Lähteet

## Aiheesta muualla
* Ingman-jäätelöt
Ryō Miyaichi

**Ryō Miyaichi** (, s. 14. joulukuuta 1992 Aichin prefektuuri, Japani) on japanilainen jalkapalloilija, pelipaikaltaan laitalinkki. Hän edustaa Englannin Ykkösliigan Bolton Wanderersia, jossa hän pelaa lainalla Englannin pääsarjan Arsenalista.

## Lähteet
* http://www.arsenal.com/first-team/players/ryo-miyaichi
Luettelo pikkuplaneetoista: 2001–3000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 2001:stä ja päättyen 3000:een. Kokonaisen luettelon löytää katsomalla Luettelo pikkuplaneetoista.

## 2001–2100

## 2101–2200

## 2201–2300

## 2301–2400

## 2401–2500

## 2501–2600

## 2601–2700

## 2701–2800

## 2801–2900

## 2901–3000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
McLaren MP4-27

**McLaren MP4-27** on Formula 1 -talli McLarenin käyttämä auto kaudella 2012. Autolla kilpailivat entiset F1-maailmanmestarit Jenson Button ja Lewis Hamilton. Auto julkistettiin virallisesti 1. helmikuuta tallin teknologiakeskuksessa Wokingissa.

## Tulokset

## Lähteet
Vincenzo Consolo

**Vincenzo Consolo** (18. helmikuuta 1933 Sant'Agata di Militello, Italia – 21. tammikuuta 2012) oli italialainen kirjailija. 

Consolo asui Milanossa vuodesta 1969 kuolemaansa saakka. Hänen kirjallinen uransa alkoi 1963, mutta laajempaa huomiota hän sai 1976 teoksella *Il sorriso dell’ignoto marinaio* ja hän sai uransa aikana useita palkintoja.

## Teokset (valikoima)
* La ferita dell'Aprile 1963
* Il sorriso dell'ignoto marinaio 1976
* Nottetempo, casa per casa 1992

## Palkinnot
*Strega-palkinto - 1992
*Nino Martoglion kansainvälinen kirjallisuuspalkinto - 1999 

## Lähteet
Kudosteknologia

**Kudosteknologiassa** yhdistetään solujen, teknologian ja materiaalien käyttö sekä sopivat biokemialliset ja fysikokemialliset tekijät parantamaan tai korvaamaan biologisia toimintoja. 

Kudosteknologia tähtää tuottamaan toimivaa korjauskudosta kudosvaurioitten korvaamiseksi. Kudosteknologian tarve on tullut siitä, että luovutuskudoksia on rajoitetusti saatavilla. Kudosteknologiassa hyödynnetään soluja ja biohajoavia biomateriaaleja rakentamaan tai korjaamaan kudoksia *in vitro* tai *in vivo*. Kudosteknologian kehitys on ollut voimakasta sitten 1980-luvun, kun kudosteknologian käsite silloin ensi kertaa esiteltiin: erilaistuneista soluista on edetty multipotentteihin kantasoluihin, primitiivisistä biomateriaaleista yksinkertaisin muodoin on edetty säädeltäviin biomateriaaleihin ominaisin muodoin ja kokoluokin ja mekanistiset näkemykset on otettu nykyisin huomioon. Kudosteknologia on kehittynyt voittamaan kudossiirteisiin ja keinotekoisiin laitteisiin liittyvät puutteet eri syistä johtuvien kudosvaurioiden hoidossa. Kudosteknologia ja regeneratiivinen lääketiede tähtäävät toiminnallisen kudoksen luomiseen käyttämällä soluja, materiaaleja ja signalointimolekyylejä, jotka tunnetaan yhteiseltä nimeltä kudosteknologian triadi. Williams (2006) on määritellyt kudosteknologian uuden kudoksen luomiseksi ihmisen kehon terapeuttiseksi uudelleen rakentamiseksi tarkoituksellisella ja kontrolloidulla valittujen kohdesolujen stimuloimisella, joka saavutetaan molekulaaristen ja mekaanisten signaalien systemaattisella yhdistämisellä.

## Katso myös
* Nivelruston korjaushoito

## Lähteet

## Aiheesta muualla
* Kuvia aiheesta kudosteknologia, katsottu 24.1.2012
Salli Saari

**Salli Sisko Saari** (o.s. *Kaukinen*, s. 19. heinäkuuta 1944 Jämsä) on suomalainen psykologi. Hän on ollut perustamassa Suomen Punaisen Ristin kriisipsykologitoimintaa. Hän oli vuodesta 2007 alkaen Psykologian tieteellisen neuvottelukunnan jäsen. Neuvottelukunta muotoilee suosituksia psykologian eri sovellusaloilla käytettävistä työmenetelmistä. Suositukset on tarkoitettu sekä psykologien ammattikunnalle että asiakkaille ja viranomaisillekin.

Saari valmistui ylioppilaaksi vuonna 1963 ja filosofian kandidaatiksi Helsingin yliopistosta vuonna 1968. Hän valmistui lisensiaatiksi 1979 ja väitteli valtiotieteiden tohtoriksi 1981 Turun yliopistossa. Vuodesta 1984 Saari on ollut Helsingin yliopiston terveydenhuollon psykologian dosentti.

Vuodesta 1969 Saari työskenteli Ylioppilaiden terveydenhoitosäätiön (YTHS) psykologina. Hän oli YTHS:n valtuuskunnan jäsen 1969–1971 ja hallituksen jäsen 1973–1975 sekä työsuojelutoimikunnan puheenjohtaja 1986–1989. Vuosina 1982–1985 Saari oli Suomen Akatemian nuorempi tutkija.

Saari veti SPR:n psykologien suuronnettomuuksien valmiusryhmää vuodesta 1993 ja on toiminut kriisi- ja katastrofipsykologian asiantuntija-, koulutus- ja työnohjaustehtävissä vuodesta 1994.

Vuonna 2007 Saari sai Suomen Mielenterveysseuran pro salutate mentis -mitalin. Vuonna 2008 hänelle myönnettiin työympäristötyön erityisansiomitali. Vuonna 2009 Saarelle myönnettiin valtion tiedonjulkistamispalkinto.

Saari katsoo, että suomalainen kriisityö on kehittynyt vaiheittain:
# Alkuvaihe ajoittuu 1980-luvun lopulle ja 1990-luvun alkupuolelle. Tuolloin äkillisen järkyttävän tapahtuman jälkeen järjestettiin psykologinen jälkipuinti-istunto. Samoihin aikoihin Suomen Mielenterveysseura ja A-klinikkasäätiö perustivat kriisikeskuksia Mobile-projektin kautta. 
# Kriisityön laajenemisvaihe ajoittuu 2000-luvun alkuvuosiin. Kriisiryhmien käyttämä menetelmä oli psykologinen jälkipuinti (debriefing).
#2010-luvulla alettiin kehittää ensilinjan auttajien toivomuksesta ammattihenkilöiden toteuttamaa psyykkistä ensiapua. Sen sijaan debriefing-menetelmä jäi sivuasiaksi. Tätä toimintaa ohjaa käsitys, että ihmisen välittömät reaktiot ja pitkäkestoiset reaktiot ovat osa henkilön psykologista sopeutumista. 

## Teoksia
* 
* A Bolt from the Blue: Coping with Disasters and Acute Traumas, 2005, 
* Hädän hetkellä - psyykkisen ensiavun opas, 2012, 

## Lähteet

## Aiheesta muualla
* Ajantasan lauantaivieras: Salli Saari Yle Areena. 13.12.2014.
* Uusi-Rintakoski, Jarmo: Salli Saaren haastattelu Kodin Pellervossa 15.4.2004.
Sammalrikko

**Sammalrikko** (*Saxifraga hypnoides*) on monivuotinen, valkokukkainen rikkokasvi. Lajia käytetään myös koristekasvina.

## Ulkonäkö ja koko

Löyhästi mätästävä ja rönsyllinen sammalrikko kasvattaa 10–20 cm korkeat, pystyt varret. Kukattomat varret ovat rentoja. Vesojen ja toisinaan myös kukattomien varsien kärjissä on joskus itusilmuja. Lehdet ovat syvään kolmiliuskaisia tai tasasoukkia, liuskat ovat otakärkisiä. Kaksineuvoiset kukat ovat väriltään valkoisia. Kukan verhiö ja teriö ovat viisilehtisiä, heteitä on 10 kappaletta. Teriö on kolme kertaa verhiön pituinen. Emiö on kaksilehtinen ja enintään tyvestä yhdislehtinen, emilehtien tyvellä on mesisuomuja. Nuput ovat nuokkuvat. Suomessa sammalrikko kukkii kesäkuussa. Hedelmä on kaksiosainen ja monisiemeninen kota.

## Levinneisyys
Alun perin sammalrikko on kotoisin Luoteis-Euroopasta. Pohjoismaissa lajia kasvaa melko yleisenä Islannissa ja Färsaarilla sekä muutamin paikoin Norjassa. Suomessa sammalrikkoa voi toisinaan tavata villiintyneenä maan eteläosista.

## Elinympäristö
Sammalrikolle tyypillisiä kasvupaikkoja ovat rinteet, soraikot, purolaaksot ja jokivarret. Laji on kalkinsuosija. Suomessa laji on luonnonvaraisena harvinainen viljelykarkulainen.

## Käyttö
Sammalrikkoa viljellään koristekasvina pihoissa ja puutarhoissa. Vielä yleisemmin viljellään sammalrikon ja mattorikon (*S. rosacea*) punertavakukkaista risteymää patjarikkoa (*S.* × *arendsii*).

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
*
Herman Friele

**Herman Friele** (s. 21. elokuuta 1943 Bergen) on norjalainen liikemies ja Høyren poliitikko. Hänestä tuli kahvinvalmistaja Frielen johtaja vuonna 1981. Hän toimi myös Bergenin pormestarina vuosina 2003–2007. Friele ei asettunut uudelleen ehdolle vuonna 2007. Vuonna 2019 hänet valittiin Bergenin kaupunginvaltuustoon.

## Lähteet

## Aiheesta muualla
Népszava

**Népszava** () on Budapestissa ilmestyvä unkarilainen sosiaalidemokraattinen sanomalehti, joka perustettiin 1877.

Népszava perustettiin 1870-luvulla sosiaalidemokraattisen puolueen viralliseksi lehdeksi. Kommunismihallinnon aikana se oli ammattiliittojen ainoa sallittu sanomalehti. Nykyään Népszavan lukijat ovat pääasiassa vasemmistolaisia, ja sillä on läheiset suhteet Unkarin sosialistiseen puolueeseen.

## Lähteet

## Aiheesta muualla
*Lehden kotisivut
Luettelo pikkuplaneetoista: 3001–4000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 3001:stä ja päättyen 4000:een. Kokonaisen luettelon löytää katsomalla Luettelo pikkuplaneetoista.

## 3001–3100

## 3101–3200

## 3201–3300

## 3301–3400

## 3401–3500

## 3501–3600

## 3601–3700

## 3701–3800

## 3801–3900

## 3901–4000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Stefano Gross

**Stefano Gross** (s. 4. syyskuuta 1986 Bolzano, Italia) on italialainen alppihiihtäjä, joka on erikoistunut pujotteluun. Hän edustaa GS Fiamme Gialle -seuraa.

Gross sijoittui Mont-Sainte-Annen junioreiden MM-kilpailuissa 2006 pujottelussa neljänneksi. Garmisch-Partenkirchenin MM-kilpailuissa 2011 hän oli samassa lajissa 22:s, Schladmingissa 2013 11:s, Sotšin olympialaisissa 2014 neljäs, Sankt Moritzin MM-kilpailuissa 2017 yhdeksäs ja Åren MM-kilpailuissa 2019 kymmenes.

Gross kilpaili maailmancupissa ensimmäisen kerran Alta Badian pujottelussa joulukuussa 2008. Ensimmäisen pistesijansa hän sai oltuaan samalla kaudella Garmisch-Partenkirchenin pujottelussa 25:s. Kymmenen parhaan joukkoon hän selviytyi ensimmäisen kerran oltuaan kahdeksas Alta Badian pujottelussa joulukuussa 2011. Ensimmäiset palkintokorokepaikkansa hän saavutti myöhemmin samalla kaudella oltuaan Adelbodenissa kolmas, Schladmingissa toinen ja Banskossa kolmas. Pujottelucupissa hän sijoittui viidenneksi. Ensimmäisen voittonsa hän saavutti Adelbodenin pujottelussa tammikuussa 2015. Hän oli samalla kaudella toinen Wengenin ja Schladmingin pujotteluissa. Kaudella 2015–2016 hän oli kolmas Wengenin ja Kranjska Goran pujottelussa ja Tukholman paripujottelussa. Kaudella 2016–2017 hän sijoittui toiseksi Kransjka Goran ja kolmanneksi Madonna di Campiglion pujottelussa. Kaudella 2019−2020 hän oli kolmas Val d’Isèren pujottelussa.

## Lähteet
Népszabadság

**Népszabadság** (suom. 'kansan vapaus') oli Budapestissa ilmestyvä unkarilainen sanomalehti. Se oli vasemmistolainen, ja sen omisti sveitsiläinen mediayritys Ringier. Népszabadság oli Unkarin suosituin oppositiolehti ja myydyin broadsheet-kokoinen sanomalehti.

Népszabadság oli 1956–1990 Unkarin sosialistisen työväenpuolueen virallinen kannattaja. Kommunismin kaatumisen jälkeen lehti pyrki saamaan mainetta laadukkaalla uutistarjonnalla vaikka säilyttikin läheiset siteet työväenpuolueen seuraajaan Unkarin sosialistiseen puolueeseen. Népszabadságin levikki laski 1990-luvun jälkeen. Se oli vielä 2000-luvun alussa yli 200&nbsp;000, mutta laski sittemmin 40&nbsp;000:een (2015). Verkkosivujen kävijämäärä oli 100&nbsp;000.

Lehti suljettiin lokakuussa 2016. Itävaltalainen omistaja ilmoitti keskeyttävänsä julkaisun kustannussyistä, kunnes "uusi konsepti saadaan luotua". Sulkemista on vastustettu hyvin voimakkaasti. Taustalla epäiltiin jo tuoreeltaan lehden kustannusyhtiön omistusmuutoksia, ja uudeksi omistajaksi arvioitiin pääministeri Viktor Orbánin lähipiirin Lőrinc Mészárosia, joka on vaurastunut Orbánin pääministerikaudella.

Lehden omistajan, mediayhtiö Mediaworksin omistaja, itävaltalainen Vienna Capital Partners -sijoitusyhtiö myi Mediaworksin unkarilaiselle Opimus-yhtiölle, jonka omistajuus johtaa veroparatiiseihin, mutta unkarilaistietojen mukaan omistaja on juuri Mészáros, vaikka sitä on mahdoton todistaa. Kaupan ennakkoehtona on tiettävästi ollut lehden sulkeminen. Euroopan unioni on huolestunut Unkarin sananvapaudesta jo aiemmin.

## Lähteet
Baba Diawara

**Papa Babacar "Baba" Diawara** (s. 5. tammikuuta 1988 Dakar, Senegal) on senegalilainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan hyökkääjä.

## Seurajoukkueura
Diawara aloitti ammattilaisuransa senegalilaisesta ASC Jeanne d'Arcista, joka pelasi maan korkeimmalla sarjatasolla. Vuonna 2007 Diawara siirtyi Eurooppaan, ollessaan 19-vuotias, kun hän teki sopimuksen portugalilaisen Marítimon kanssa. Seuran edustusjoukkueessa hän teki ensiesiintymisensä kaudella 2007–2008 ottelussa Estrela da Amadoraa vastaan.

Kesänä aikana hän nousi pysyvästi edustusjoukkueen kokoonpanoon. Kauden 2008–2009 aikana hän teki 10 maalia pelaamassaan 25 ottelussa.

17. tammikuuta 2012 Diawara siirtyi espanjalaiseen Sevillaan ja teki 4½-vuotisen sopimuksen joukkueen kanssa.

## Lähteet

## Aiheesta muualla
* Baba Diawaran esittely ja tilastot Footballzz-sivustolla
Sammalsaniaiskasvit

**Sammalsaniaiskasvit** (*Hymenophyllaceae*) on saniaisheimo, joka muodostaa *Hymenophyllales*-lahkon. Heimoon kuuluu 7(–10) sukua ja noin 600 trooppisilla ja lauhkeilla alueilla kasvavaa lajia. Sammalsaniaiskasvit ovat usein pieniä, lehtien koko vaihtelee 0,5:stä 60 senttimetriin, ja kasvavat epifyytteinä. *Cardiomanes*-sukua lukuun ottamatta kasvien lehtilavat ovat vain yhden solukerroksen paksuisia.

Pohjoismaissa tavataan yksi heimon laji, pienikokoinen lehväsammalta muistuttava varjosammalsaniainen eli sammalsaniainen (*Hymenophyllum wilsonii*), joka kasvaa Norjan länsirannikolla, Islannissa ja Färsaarilla. Britteinsaarilla on kaksi muutakin lajia.

## Sukuja
* *[[Cardiomanes]]* C.Presl
* *[[Cephalomanes]]* C.Presl
* *Crepidomanes* C.Presl – tossusaniaiset
* *[[Hymenoglossum]]* C.Presl
* *Hymenophyllum* Sm. – sammalsaniaiset
* *[[Serpyllopsis]]* Bosch
* *Trichomanes* L. – harjassaniaiset

## Lähteet
* Smith, A. R. et al 2006: A classification for extant ferns. Taxon 55 (3): 705–731. pdf   (taksonomialähde)

### Viitteet

## Aiheesta muualla
* Suomen Lajitietokeskus: Sammalsaniaiskasvit – Hymenophyllaceae
Naoki Yuasa

**Naoki Yuasa** (, s. 24. huhtikuuta 1983 Sapporo) on japanilainen alppihiihtäjä. Hän edustaa Sports Alpen Ski Clubia.

Yuasa sijoittui Torinon olympialaisissa 2006 pujottelussa seitsemänneksi. Garmisch-Partenkirchenin MM-kilpailuissa 2011 hän oli samassa lajissa kuudes.

Yuasa on kilpaillut maailmancupissa yksinomaan pujottelussa. Ensimmäisen kilpailunsa hän laski Shigokogenissa maaliskuussa 2003. Ensimmäiset pisteensä hän sai oltuaan 21:s Sestrieressä joulukuussa 2004. Kymmenen parhaan joukossa hän debytoi oltuaan seitsemäs Kranjska Gorassa joulukuussa 2005. Parhaimmillaan hän on sijoittunut kolmanneksi Madonna di Campigliossa joulukuussa 2012.

Yuasa on voittanut pujottelun Japanin-mestaruuden 2003 ja 2006. Euroopan cupissa hän on voittanut kolme kilpailua.

## Lähteet
Pikkukäärmeenkieli

**Pikkukäärmeenkieli** (*Ophioglossum azoricum*) on käärmeenkielisaniaisiin kuuluva pieni saniaislaji.

## Ulkonäkö
Pikkukäärmeenkieli kasvaa 1–6 senttimetriä korkeaksi. Se muistuttaa paljon isokäärmeenkieltä (*Ophioglossum vulgatum*), johon verrattuna laji on pienikokoisempi ja samasta juurakosta kasvaa useampia lehtiä. Lehden leveä osa on väriltään vihreä, kiilatyvinen ja tylppäkärkinen. Lehtimäinen lehden osa on 1,5–2,3 cm pitkä. Pikkukäärmeenkielen tähkämäisessä itiöpesäkkeistössä on 6–14 pesäkeparia.

## Levinneisyys
Pikkukäärmeenkieltä tavataan Atlantin pohjoisosan rannikolla ja saarilla, pohjoisimpana Islannissa kuumien lähteiden lähellä sekä Grönlannissa.

## Lähteet
Rautarouva (elokuva)

**Rautarouva** (*The Iron Lady*) on vuonna 2011 ensi-iltansa saanut Phyllida Lloydin ohjaama elämäkertaelokuva Yhdistyneen kuningaskunnan pääministeristä Margaret Thatcheristä. Elokuvassa Thatcheriä näyttelee Meryl Streep. 

Elokuva sai ensi-iltansa Suomessa 27. tammikuuta 2012.

Streep palkittiin elokuvasta parhaan naispääosan Oscarilla, Golden Globella ja Baftalla. Elokuva palkittiin myös parhaan maskeerauksen Oscarilla.

## Näyttelijät

## Vastaanotto
Elokuva sai ristiriitaisen vastaanoton elokuvakriitikoilta, mutta Meryl Streepin roolisuoritus sai paljon kehuja. Arvosteluja keräävän Rotten Tomatoes -sivuston mukaan 51 prosenttia kriitikoista on antanut elokuvalle positiivisen arvosanan keskiarvolla 5.7/10. Keräys perustuu 209 arviointiin. Metacriticissä elokuvalla on 54 pistettä 100:sta.

*[[Helsingin Sanomat|Helsingin Sanomien]]* arvostelussa kirjoitetaan "Keskinkertaisuudelta elokuvan pelastaa – ja kuinka pelastaakaan – Meryl Streep. Hän ilmentää häikäisevästi, pienin elein, hahmonsa taistelunhalua, vallantäyteisyyttä ja charmia. Juuri Streepille kuuluvat elokuvan tähdet. Niin tarkkaa työtä kuin hän Rautarouvassa tekeekin, katsoja ei koskaan tunne seuraavansa näyttelijäntyön oppituntia. Streep on Thatcher, alkaen tuntua aidommalta kuin rouva itse." *[[Ilta-Sanomat|Ilta-Sanomien]]* Tarmo Poussu kirjoittaa arvostelussaan "Ilman Streepin monumentaalista roolityötä *Rautarouva* olisi keskinkertaisen tv-elokuvan tasoa. Hänen ansiostaan sen katsoo kevyesti ja jopa ihastuksesta huokaillen."

### Palkinnot ja ehdokkuudet

## Lähteet

## Aiheesta muualla
* 
* ''Rautarouva'' Box Office Majossa 
* ''Rautarouva'' Rotten Tomatoesissa 
* ''Rautarouva'' Metacriticissä
Mariah

**Mariah** on naisen etunimi. Nimi on heprealaisperäisen, Raamatusta tunnetuksi tulleen Maria-nimen (alkujaan *Miriam*) englanninkielinen muoto. Englannin kielessä nimi äännetään /məˈraɪə/. Nimi oli Yhdysvalloissa harvinainen ennen 1990-lukua, kunnes laulaja Mariah Careyn suosion myötä nimi nousi Yhdysvaltain 62. yleisimmäksi naisen nimeksi vuonna 1998.

Digi- ja väestötietoviraston mukaan Mariah-nimestä on tullut osa suomalaista etunimistöä 1900-luvun loppupuoliskolla: vuosina 1980-1999 Mariah-nimisiä naisia tilastoitiin Suomessa yhteensä 28 ja vuosien 2000-2019 aikana yhteensä 31. Nimi oli Suomessa äärimmäisen harvinainen ennen 1990-lukua. Mariah-nimi ei ole mukana almanakassa.

## Tunnettuja Mariah-nimisiä
* Mariah Carey (s. 1969), yhdysvaltalainen laulaja, säveltäjä, tuottaja ja näyttelijä
* Maria Kekkonen, taiteilijanimeltään *Mariah* (s. 1976), suomalainen entinen pornonäyttelijä ja strippari
* Mariah Milano (s. 1979), yhdysvaltalainen pornonäyttelijä

## Kuvitteellisia Mariah-nimisiä
* Mariah, fiktiivinen hahmo JoJo's Bizarre Adventure -mangasarjasta
* Mariah, fiktiivinen hahmo manga- ja animesarja Beybladesta

## Lähteet
Nike-Hercules

**Nike-Hercules** (*MIM-14*) oli Yhdysvaltain käyttämä ilmatorjuntaohjusjärjestelmä. Sen edeltäjä oli maailman ensimmäinen kohdeilmatorjuntaohjus Nike-Ajax. Nike-Hercules-ohjusjärjestelmä asetettiin palveluskäyttöön eli operatiiviseen valmiuteen kesäkuussa 1958.

Nike-Hercules oli suhteellisen ulottuva, joten sitä voi kutsua alueilmatorjuntaohjusjärjestelmäksi. Sen kehitystyö alkoi joulukuussa 1952, ja töitä johti Bell Labs. Alustavat suunnitelmat, lähinnä ydinlatauksen käytön suhteen, esitettiin jo maaliskuussa samana vuonna. Nike-Herculesta käytettiin hyvin pitkälle niin kutsuttua kylmää sotaa. Asetyyppiä käytettiin ainakin Neuvostoliiton hajoamiseen asti Yhdysvaltain kotirintaman ilmapuolustuksessa. Ohjustyypin torjuntavoima laskettiin olevan jopa kuusinkertainen edeltäjäänsä nähden.

Alun perin torjuntajärjestelmän alkutavoite oli saada it-ohjustorjunnan piiriin: enintään 1 600&nbsp;km/h lentävä, 19&nbsp;200 m:n korkeudessa ja etäisyyden rajalta 45&nbsp;km lentävä lentokone. Nämä tavoitteet kyettiin saavuttamaan jo varhaisessa kehitysvaiheessa. Uusia yhteistyökumppaneita tuli mukaan, kuten Thiokol Teksasista. Vuonna 1960 Nike-Herculeksella onnistuttiin torjumaan lentävä Corporal-ohjus (maasta-maahan -tyyppinen).

Nike-Herculeksella on joitain itäisiä verrokeita, lähinnä samana ajankohtana kehitelty ja käyttöönotettu neuvostoliittolais-valmisteinen S-75/SA-75. Siinä ei ollut taistelulatauksessa ydinräjähdettä.

Ohjusjärjestelmään taistelulataukseksi kehiteltiin ydinkärkiä, niin ilmatorjunnan ohjusaseistus kuin kyseessä olikin. Ase olikin lajissaan ensimmäisin. Tuo ydinlataus oli tyypiltään W-31. Sitä edelsi W-7. Ydinräjäytyksen teho oli vaihdettavissa optionaalisesti portaittain. Maksimi räjähdysvoima (engl. yield) oli 40 kT, ja minimi 2 kT.

### Teknisiä tietoja sekä suoritusarvoja

* Pituus: 12,1 m
* Paino: 4 820&nbsp;kg
* Nopeus: 1&nbsp;200&nbsp;m/s (Mach 3.65)
* Torjuntaetäisyys: 155&nbsp;km
* Torjuntakorkeus: +30&nbsp;km, mahdollisesti jopa n. 48&nbsp;km
* Torjunta-ala: yli 45 000 km2
* Taistelulataus: 270&nbsp;kg, konventionaalinen T-45 HE-panos (High Explosive) tai ydintaistelulataus: W-7 (20kT), W-31 (2kT & 40kT)

## Lähteet

## Aiheesta muualla

* Western Electric MIM-14 Nike Hercules 
* Nike Hercules - United States Nuclear Forces
Lentopallon miesten SM-sarjakausi 1957

**Lentopallon miesten mestaruussarjassa** kaudella 1957 pelattiin kuudentoista joukkueen runkosarja kahdessa lohkossa. Kuusi parasta joukkuetta pelasivat loppusarjan mitaleista. Kausi oli ensimmäinen, jolloin ratkaistiin lentopalloilun Suomen mestaruus. Aiemmin Suomen Kori- ja Lentopalloliito ja TUL olivat pelanneet omia mestaruussarjojaan.

TUL:n voimasta kertoo se seikka, että loppusarjan kuudesta joukkueesta viisi oli TUL:n seuroja. Helsingin Tarmo oli TUL:n mestari 1956, mutta *loikannut* sen jälkeen SKLL:n leiriin. Tarmo voitti talvella pelatun SKLL:n sisähallimestaruuden, joten siitä tuli molempien liittojen hallitseva mestari (TUL:n mestaruudesta ei 1957 pelattu). Suomen mestaruutta seura ei kuitenkaan saavuttanut hävittyään uusintaottelussa Porin Pyrinnölle.

## Miesten SM-sarja

### Runkosarja
**Itälohko**

**Länsilohko**

### Loppusarja

Uusinta Suomen mestaruudesta pelattiin Tampereella: Porin Pyrintö - Helsingin Tarmo 3-0

Sarjaan nousivat Helsingin Isku ja Turun Toverit.

Mestarit: Pentti Järvinen, Kauko Kaappa, Ossi Koskinen, Matti Lehtonen, Lasse Mattila, Pentti Meronen, Teuvo Mäkinen, Reijo Oras, Kalle Vuorinen, Pertti Österlund. Valmentaja: Eero Loven.

## Suomen Koripallo- ja Lentopalloliiton mestaruus

SKLL:n mestaruuden voitti Helsingin Tarmo, Lahden Kimmo otti hopeaa ja Porin Lepakot pronssia.

## TUL:n sarja

Työväen Urheiluliitto järjesti ns. talvisarjan kaikkiaan 10 lohkossa. Sarjan voitti Eiran Riento, joka ylimääräisessä loppuottelussa voitti Järvensivun Kisan 3–1. Kolmanneksi sijoittui Porin Pyrintö ennen Popinniemen Ponnistusta ja Luolajan Kajastusta. Kilpailulla ei ollut liiton mestaruuskilpailun arvoa.

## Lähteet

* Suomen Lentopalloliitto: Miesten SM-taulukot 1957-2009
### Viitteet
Luke Young

**Luke Paul Young** (s. 19. heinäkuuta 1979) on englantilainen jalkapalloilija, joka edustaa Englannin Valioliigassa pelaavaa Queens Park Rangersia. Hänen pelipaikkansa on oikea laitapuolustaja.
Jamie Mackie

**James Charles ”Jamie” Mackie ** (s. 22. syyskuuta 1985) on englantilainen jalkapalloilija, joka edustaa Englannin Valioliigassa pelaavaa Queens Park Rangersia. Hänen pelipaikkansa on hyökkääjä tai oikea laitahyökkääjä. Hän pelaa Skotlannin maajoukkueessa, koska hänen isovanhempansa ovat syntyisin Kilmarnockista Skotlannista.

Mackie aloitti kauden 2010–2011 tekemällä QPR:lle Englannin mestaruussarjassa seitsemän maalia kahdeksassa ottelussa, muun muassa kaksi maalia Ipswichiä ja Leicesteriä vastaan sekä viime sekunnin tasoitusmaalin Derbya vastaan. Tämän jälkeen Mackie pelasi 13 ottelua ilman maalia, kunnes onnistui jälleen maalinteossa 26. joulukuuta Swanseata vastaan. Mackie loukkaantui pahoin FA Cupin ottelussa Blackburnia vastaan 8. tammikuuta 2011 eikä pelannut enää kyseisenä kautena yhtään peliä.

Mackie palasi pelikentälle vasta lokakuussa 2011 vaihtopelaajana Englannin Valioliigan otteluun Fulhamia vastaan. Mackie teki ensimmäisen valioliigamaalinsa kotiottelussa Sunderlandia vastaan joulukuussa 2011.
Eteläamerikanpöllönen

**Eteläamerikanpöllönen** (*Megascops choliba* aiemmin *Otus choliba*) on pöllöihin kuuluva lintu. Sitä tavataan hyvin laajalla alueella Etelä- ja Keski-Amerikassa: Boliviassa, Brasiliassa, Kolumbiassa, Costa Ricassa, Ecuadorissa, Ranskan Guyanassa, Guyanassa, Panamassa, Paraguayssa, Perussa, Surinamessa, Trinidad ja Tobagossa, Uruguayssa ja Venezuelassa.

## Levinneisyys ja elinpiiri
Sitä tavataan kaikkialla Etelä-Amerikassa, paitsi Andeilla, Tyynenmeren alankoalueilla ja aivan etelässä. Se on yleensä yleinen, suuressa osassa levinneisyysaluettaan se kuuluu yleisimpiin pöllölajeihin ja on todennäköisesti yleisin tropiikin kirkupöllö. Sitä esiintyy monenlaisilla metsäalueilla kuivasta *[[caatinga]]sta* tiheisiin sademetsiin, jopa kaupunkipuistoihin.

IUCN:n mukaan sen elinpiiriä ovat subtrooppiset ja trooppiset kosteat alavat ja vuoristometsät, savannit, pensastot, viljellyt alueet, puutarhat, kaupunkimaiset alueet ja hävitetyt metsät.

## Kuvaus
Polymorfisena lajina sen väri vaihtelee suuresti. Se voi olla kokonaan harmaanruskea tai joskus ruskea tai punaruskea, mutta aina siinä on selvästi musta reuna naamassa ja sen silmät ovat keltaiset. Sen pituus on 21–23&nbsp;cm. Se painaa 97–160&nbsp;grammaa.

## Alalajit
Sillä on seuraavat alalajit:
* Megascops choliba choliba (Vieillot, 1817)  
* Megascops choliba crucigerus (Spix, 1824)  
* Megascops choliba decussatus (Lichtenstein, 1823)  
* Megascops choliba duidae (Chapman, 1929)  
* Megascops choliba luctisonus (Bangs & T. E. Penard, 1921)  
* Megascops choliba margaritae (Cory, 1915)  
* Megascops choliba surutus (L. Kelso, 1941)  
* Megascops choliba uruguaiensis (Hekstra, 1982)  
* Megascops choliba wetmorei (Brodkorb, 1937 
* Megascops choliba choliba (Vieillot, 1817)  
* Megascops choliba crucigerus (Spix, 1824)  
* Megascops choliba decussatus (Lichtenstein, 1823)  
* Megascops choliba duidae (Chapman, 1929)  
* Megascops choliba luctisonus (Bangs & T. E. Penard, 1921)  
* Megascops choliba margaritae (Cory, 1915)  
* Megascops choliba surutus (L. Kelso, 1941)  
* Megascops choliba uruguaiensis (Hekstra, 1982)  
* Megascops choliba wetmorei (Brodkorb, 1937

## Lähteet

## Aiheesta muualla
*
Lentopallon miesten SM-sarjakausi 1963–1964

**Lentopallon miesten mestaruussarjassa** kaudella 1963–1964 pelattiin kahdentoista joukkueen runkosarja, jossa neljä viimeistä putosi sarjasta ja kaksi uutta nousi tilalle. Sarja jakautui ensimmäisen kerran kahdelle kalenterivuodelle, kun ulkosarjat siirrettiin sisäkentille. 4.2.1963 SVUL:n lentopallo irtisanoutui Lentopallokomiteasta ja Suomen Lentopalloliitto alkoi järjestää SM-sarjaa. Rantaperkiön Isku, Koiton Riento, Pirkkalan Viri, Helsingin Visa ja Luolajan Kajastus eivät lähteneet mukaan Lentopalloliiton sarjaan vaan jatkoivat Lentopallokomitean SM-sarjassa, josta käytännössä muodostui TUL:n mestaruussarja. Suomen Työväen Urheiluliitto vetäytyi syrjään yhteistoiminnasta.

Sarjaohjelman laadinnassa oli onnistuttu siinä mielessä, että mestaruus ratkesi sarjan viimeisellä kierroksella kärkijoukkueiden kohdatessa Helsingissä. Käpylä oli kärsinyt ensimmäisen tappionsa vasta viimeistä edellisellä kierroksella, kun taas Kimmo oli aiemmin kärsinyt SaPKolle puhtaan 0-3 -tappion. Tasaisessa loppuottelussa peri voiton ja Suomen mestaruuden Lahden Kimmo erin 2-3 (15-13,10-15,12-15,15-10,8-15). Pronssimitalit nappasi JoPo lyömällä päätösottelussaan LaPon 3-1. Myös viimeinen putoaja ratkesi viimeisellä kierroksella, kun FC-57 peittosi itselleen säilymisen kannalta merkityksettömässä ottelussa Pyrinnön 3-2.

## Miesten SM-sarja

### Runkosarja

Sarjaan nousivat Lahden Kakkonen ja Valkeakosken Isku-Veikot.

Mestarit: Juhani Aallonen, Pentti Aallonen, Raimo Huotari, Olavi Koskinen, Pertti Koskinen, Erkki Kostensalo, Sauli Lahti, Tauno Lahti, Raimo Päärilä.

### Lentopallokomitean SM-sarja

Mestarit: Pekka Uljas, Niilo Uljas, Keijo Repo, Olavi Leinonen, Väinö Enlund, Juhani Vanhanen, Veikko Ahtomaa, Matti Hotari, Pertti Teinilä, Rauno Teuvala ja Jaakko Jaakkola.

## Lähteet

* Suomen Lentopalloliitto: Miesten SM-taulukot 1957-2009
* TUL:n toimintakertomus 1964 
* Rauno Liimatainen: Suuri Lentopalloteos II, sivu 289 ()
* Lehtileikkeitä 1963-1964 FC-57

### Viitteet
Aleksandr Knaifel

**Aleksandr Aronovitš Knaifel** (, 28. marraskuuta 1943 Taškent, Uzbekistanin sosialistinen neuvostotasavalta, Neuvostoliitto – 2024) oli venäläinen säveltäjä.

Knaifel oli aluksi sellisti, mutta hermotulehdus pakotti hänet vaihtamaan alaa. Hän ryhtyi säveltäjäksi ja opiskeli Boris Arapovin johdolla Leningradissa 1964–1967. Knaifel jäi asumaan kaupunkiin, jossa hän siitä saakka toimi freelance-säveltäjänä ja musiikkitoimittajana.

Jo ensimmäisistä töistään lähtien Knaifel alkoi vältellä virallisia sääntöjä musiikin estetiikalle. Hän liittyi joukkoon avantgarde-säveltäjiä, joka syntyi 1960-luvulla. Moskovassa samanhenkisiä aikalaisia olivat muun muassa Alfred Schnittke, Sofia Gubaidulina ja Edison Denisov, Kiovassa Valentin Silvestrov sekä Tallinnassa Arvo Pärt. Knaifel ei kuitenkaan hylännyt perinteitä täysin, vaan otti vaikutteita myös Wienin toisesta koulukunnasta ja Dmitri Šostakovitšilta. Knaifelin sävellykset ovat ennen kaikkea erittäin intensiivisiä ja ilmaisuvoimaisia. Hän tutkii erilaisten sävellystekniikoiden ja rikkaiden äänimaailmoiden mahdollisuuksia.

Knaifelin sävellystyyli muuttui 1970-luvulla. Hänen tuotantovaihtinsa hidastui ja hän keskittyi laajempiin ja rakenteisempiin töihin. Hänen töidensä musiikillinen materiaali kehittyi säästeliäämmäksi ja työt keskittyivät äänen rooliin päättävässä roolissa sävellysten etualalla. 1990-luvulla hänen työnsä saivat voimakkaita uskonnollisia vaikutteita, liikkuen filosofian, psykologian ja esoteerisuuden rajamailla.

Knaifelin tuotanto käsittää lukuisia kokonaisuuksia sisältäen teatterimusiikkia, symfonisia sävellyksiä, elokuvamusiikkia, kamarimusiikkia ja laulumusiikkia. Hänen töitään ovat esittäneet muun muassa Mstislav Rostropovitš, Gennadi Roždestvenski sekä Aleksei Ljubimov.

## Lähteet
M/S Nordstjernen

**M/S Nordstjernen** on norjalaisen M/S Nordstjernen A/S:n omistama ja Vestland Rederi A/S -varustamon operoima vuonna 1956 valmistunut matkustaja-alus.

## Rakentaminen
Alus tilattiin Blohm & Vossilta Hampurista Saksasta. Sen köli laskettiin telakkanumerolla 787 ja alus laskettiin vesille 26. lokakuuta 1955. Alus luovutettiin Det Bergenske Dampskibsselskab A/S:lle Bergeniin Norjaan 24. lokakuuta 1956.

## Liikennöintihistoria
Alus asetettiin maaliskuussa 1956 Hurtigruten-reitille Bergenin ja Kirkenesin väliseen liikenteeseen. Se myytiin tammikuussa 1979 Troms Fylkes Dampskibsselskab A/S:lle Tromssaan aluksen jatkaessa liikennöintiä Hurtigrutenilla.

Alus oli 1982-1983 Bergenissä Mjellem & Karlsenin telakalla, missä se uudistettiin ja aluksen moottorit vaihdettiin. Alus palasi liikenteeseen 23. maaliskuuta 1983, kunnes se poistettiin Hurtigrutenilta 4. huhtikuuta 1994. Alus sijoitettiin Tromssan ja Huippuvuorten välisiin risteilyihin.

Alus palasi 5. syyskuuta 1995 Hurtigrutenille Bergenin ja Kirkenesin välille, mistä se poistettiin 17. huhtikuuta 1996. Alus palasi Tromssan ja Huippuvuorten välisille risteilyille. Alus aloitti kolmannen kerran Hurtigrutenilla 26. syyskuuta 2005.

*Nordstjernen* siirtyi Hurtigruten ASA:n omistukseen maaliskuussa 2006. Aluksen moottorit pysähtyivät 22. helmikuuta 2007 ja se ajautui karille Bulandetilla. Irrotettu alus hinattiin Floröhön. Hurtigruten ASA poisti aluksen liikenteestä 22. maaliskuuta 2012.

Marraskuussa M/S Nordstjernen A/S rekisteröi aluksen nimiinsä ja saman kuukauden aikana se rekisteröitiin edelleen Vestland Rederi A/S:lle. Alus saapui marraskuussa Gdanskiin kunnostettavaksi, mistä se lähti paluumatkalle Bergeniin 29. heinäkuuta 2013. Elokuussa alus lähti paluumatkalle Puolaan jatkaakseen huoltoa, mistä se aloitti matkan Bergeniin 10. marraskuuta. Seuraavana iltana alus ajoi karille Karmsundetissa. Aamulla 12. marraskuuta alus irrotettiin karilta ja se hinattiin Haugesundiin.

## Lähteet

## Aiheesta muualla

*
*7seasvessels.com
M/S Nordnorge

**M/S Nordnorge** on norjalaisen Hurtigruten Group ASA -varustamon omistama laiva ja se on rakennettu vuonna 1997. Laiva on 123,3 metriä pitkä ja 19,5 metriä leveä. Aluksen nopeus on 15 solmua ja bruttovetoisuus 11&nbsp;384. Sen matkustajakapasiteetti on 691 henkeä, ja vuodepaikkoja siinä on 457. Laivassa on 45 autopaikkaa.

## Rakentaminen
Alus tilattiin 1. toukokuuta 1994 Kvaerner Ulsteinvik A/S:lta Ulsteinvikistä Norjasta. Sen köli laskettiin 8. syyskuuta 1995 telakkanumerolla 266 ja alus laskettiin vesille 6. heinäkuuta 1996. Se valmistui 14. maaliskuuta 1997 ja alus luovutettiin Narvikiin rekisteröidylle Ofotens og Vesteraalens D/S A/S:lle Norjaan 19. maaliskuuta. Seuraavana päivänä alus kastettiin *Nordnorgeksi* kumminaan Sissel Rönbäck.

## Liikennöintihistoria
Alus aloitti maaliskuussa 1997 risteilyt Itämerellä, Shetlantiin, Orkneylle sekä Kööpenhaminaan. Se siirrettiin 29. huhtikuuta Hurtigrutenille Bergenin ja Kirkenesin välille. Alus teki vuoden 1999 lopulla vuosituhannen vaihtumiseen liittyen purjehduksen Helsinkiin.

*Nordnorge* aloitti 29. marraskuuta 2002 risteilyt Chilestä Etelänapamantereelle. Se saapui 4. huhtikuuta 2003 Brestiin, mistä se lähti 10. huhtikuuta Bergeniin. Alus aloitti vielä huhtikuussa liikennöinnin Hurtigrutenilla, mistä se palasi syksyllä jälleen Chileen. Alus palasi huhtikuussa 2004 Hurtigrutenille palaten syksyllä Chileen.

Alus lähti Oslosta 9. huhtikuuta 2005 Itämerelle vieraillen Gdanskissa, Visbyssä, Riiassa, Klaipėdassa ja Warnemündessä ennen paluutaan Osloon 16. huhtikuuta. Se aloitti vielä huhtikuussa liikennöinnin Hurtigrutenilla palaten syksyllä Chileen. Alus rekisteröitiin maaliskuussa 2006 Narvikiin rekisteröidylle Hurtigruten Group ASA:lle ja huhtikuussa alus kiersi Itämerta ennen liikennöinnin aloittamista Hurtigrutenilla.

Alus lähti syksyllä 2007 jälleen Chileen tehden risteilyjä Etelänavalle. Se pelasti 23. marraskuuta uppoavalta risteilyalus *Explorerin* matkustajat ja henkilökunnan. Huhtikuussa 2008 alus palasi jälleen Hurtigrutenille. Se teki chartermatkan Orkneylle 18. syyskuuta ennen kuin se makuutettiin Åndalsnesissa 21. lokakuuta.

Alus vuokrattiin joulukuussa 2008 Adrianmerelle hotellilaivaksi ja se lähti 4. joulukuuta Åndalsnesista. Alus saapui 24. elokuuta 2009 Bredo Shipyardille Bremerhaveniin.

Vuonna 2011 laivalla kuvattiin yli viisi päivää kestänyt matka Bergenistä Kirkkoniemeen, ja se esitettiin suorana lähetyksenä NRK2-kanavalla nimellä *[[Hurtigruten: Minutt for minutt]]*.

## Lähteet

## Aiheesta muualla
M/S Richard With

**M/S Richard With** on norjalaisen Hurtigruten Group ASA -varustamon omistama laiva ja se on rakennettu vuonna 1993. Laiva on 121,8 metriä pitkä ja 19,2 metriä leveä. Aluksen nopeus on 15 solmua ja bruttovetoisuus 11&nbsp;205. Sen matkustajakapasiteetti on 691 henkeä, ja vuodepaikkoja siinä on 466. Laivassa on 45 autopaikkaa.

Alus on saanut nimensä Hurtigrutenin perustajana pidetyn kapteeni Richard Bernhard Within (1846-1930) mukaan. With aloitti säännöllisen ympärivuotisen liikenteen Trondheimin ja Hammerfestin välillä vuonna 1893.

## Lähteet

## Aiheesta muualla
Vesa Ruuskanen

**Pentti Vesa Ruuskanen** (27. heinäkuuta 1940 Rantasalmi – 28. joulukuuta 2011 Helsinki) oli suomalainen professori. Hän oli Jyväskylän yliopiston teoreettisen fysiikan professori.

Savonlinnan lyseosta ylioppilaaksi kirjoittanut Ruuskanen opiskeli Helsingin yliopistossa ja erikoistui teoreettiseen ydinfysiikkaan. Jatko-opinnoissa hän erikoistui teoreettiseen hiukkasfysiikkaan, joka oli tuolloin voimakkaasti kehittyvä uusi tieteenala. Ruuskanen väitteli 1970 ja siirtyi työskentelemään CERNiin. Hän oli myös Illinoisin yliopiston Urbana-Champaignin vieraileva professori.

Ruuskanen siirtyi Jyväskylän yliopistoon 1972, jossa hän toimi alkuun fysiikan lehtorina, sitten teoreettisen fysiikan apulaisprofessorina. Vuodesta 1996 eläkkeelle jäämiseensä saakka hän toimi teoreettisen fysiikan professorina. Hän toimi yliopistojen yhteisen fysiikan tutkimuslaitoksen perustamisen hyväksi. Hän pani alkuun uuden tutkimusalan, suurienergiaisten raskaiden ionien törmäyksiin liittyvän fysiikan.

Ruuskanen joutui onnettomuuden vuoksi pyörätuoliin ja sairastui pian vakavasti.

## Lähteet

## Aiheesta muualla
*Professori Vesa Ruuskasen muistokirjoitus, Tiedonjyvä-lehti, Jyväskylän yliopisto
M/S Kong Harald

**M/S Kong Harald** on norjalaisen Hurtigruten Group ASA -varustamon omistama Saksassa vuonna 1993 valmistettu autolautta.

## Rakentaminen
Alus tilattiin Volswerft GmbH:lta Stralsundista Saksasta. Sen köli laskettiin telakkanumerolla 101 ja alus laskettiin vesille 28. marraskuuta 1992. Alus luovutettiin 25. kesäkuuta 1993 Tromssaan Norjaan rekisteröidylle Troms Fylkes Dampskipsselskap A/S:lle. Alus kastettiin luovutettaessa *Kong Haraldiksi* kumminaan Herdis Opseth.

## Käyttöhistoria
Alus lähti luovutuksen jälkeen Trondheimiin. Se sijoitettiin 6. heinäkuuta Hurtigrutenille välille Bergen-Kirkenes. Alukselle asennettiin Bremerhavenissa ylimääräinen azimuutti moottori. Alus rekisteröitiin maaliskuussa 2006 Narvikiin rekisteröidylle Hurtigruten Group ASA:lle.

Alus vuokrattiin vuonna 2006 lyhyeksi aikaa Norsk Hydrolle majoituskäyttöön, minkä jälkeen se palasi liikenteeseen. Alus oli marraskuusta 2010 maaliskuuhun 2011 Odense Steel Shipyard telakalla Odensessa Tanskassa.

Alus ajoi 4. maaliskuuta 2013 Trollfjordin suulla Hadselissa, jolloin sen keula vaurioitui lievästi. Se poistettiin liikenteestä ja alus siirrettiin korjattavaksi Fiskestrand Verftille Ålesundiin.

## Lähteet

## Aiheesta muualla

*
HMS Sandown (M101)

*HMS Sandown* (viirinumero M101) oli Britannian kuninkaallisen laivaston Sandown-luokan miinantorjunta-alus.

## Valmistus

Alus tilattiin Vosper Thornycroftilta. Se laskettiin vesille 16. huhtikuuta 1988 kumminaan Gloucesterin herttuatar ja valmistui vuotta myöhemmin 9. kesäkuuta.

## Palvelus
Alus osallistui 9. kesäkuuta – 26. elokuuta 1999 *[[HMS Atherstone (M38)|HMS Atherstonen]]* ja *[[HMS Bulldog (A317)|HMS Bulldogin]]* kanssa Naton operaatio Allied Harvestiin, jonka tarkoituksena oli raivata liittouman Kosovon sodan aikana Adrianmereen pudottamat pommit. Osasto paikansi ja raivasi noin 20 prosenttia tiedetyistä 93 pommista ja ohjuksesta.

Alus paikansi 16. tammikuuta 2000 uponneen troolarin *Solway Harvesterin*. *Sandown* osallistui heinäkuussa 2002 Joint Maritime Courseen, jonka päätyttyä se osallistui joulukuussa Välimerellä Argonaut 02 -harjoitukseen. Alus osallistui Irakin sodan operaatio Teliciin raivaten miinoja Persianlahdella sekä turvaten Irakin satamiin johtaneita reittejä.

Britannian puolustusministeriö ilmoitti heinäkuussa 2004, että laivaston rakennemuutosten takia kolme vanhinta Sandown-luokan alusta poistetaan palveluksesta huhtikuussa 2005. *Sandown* poistettiin palveluksesta tammikuussa 2005, minkä jälkeen se makasi ankkurissa odottaen joko ostajaa tai romuttamista.

## Viron laivasto

Viron puolustusministeri Jürgen Ligi ja Yhdistyneiden kuningaskuntien puolustusministeri lordi Paul Drayson allekirjoittivat  14. syyskuuta 2006 *HMS Victoryn* kannella Portsmouthissa sopimuksen, jolla Viro osti kolme Sandown-luokan miinantorjunta-alusta. Babcock Internationalin tekemän huollon päätyttyä alus luovutettiin 26. huhtikuuta 2007 Rosythissä virallisesti Viron laivastolle, joka nimesi sen *EML Admiral Cowaniksi* runkonumerolla M313. Alukselta on poistettu 30 millimetrin Oerlikon ja sen aseistukseen kuuluu ainoastaan kolme 12,7 millimetrin Browning-konekivääriä.

Alus oli elokuun alusta 2013 alkaen Naton pysyvässä miinantorjuntaosastossa Itämerellä, mistä se palasi 27. marraskuuta Tallinnaan. Osaston mukana alus osallistui neljään harjoitukseen ja operaatioon mukaan lukien Steadfast Jazz harjoitus. Lisäksi alus vieraili yhdeksässä maassa.

Vuosina 2018-2019 alus oli modernisoitavana Britteinsaarilla, jolloin kaikuluotain ja taistelunjohtojärjestelmä uusittiin. Aluksen kaikuluotain kykenee havaitsemaan pohjaan asetetut miinat, minkä jälkeen alukselle asennettu Seafox-järjestelmä tunnistaa ja tarpeen tullen sukeltaja- tai robotti tuhoaa miinan.

Alus lähti 18. heinäkuuta 2020 Liettuaan, missä se liittyi Naton 1. pysyvään miinantorjuntaryhmään viideksi kuukaudeksi. Ryhmä lähti Norjaan, missä se osallistui elokuun alussa miinantorjuntaharjoitukseen.

## Lähteet
*

### Viitteet
M/S Finnmarken

**M/S Finnmarken** on norjalaisen Hurtigruten Group ASA -varustamon omistama vuonna 2002 valmistunut laiva.

## Rakentaminen
Alus tilattiin Kvaerner Kleven Skeppsvarvilta Ulsteinvikistä Norjasta. Sen köli laskettiin 10. marraskuuta 2000 telakkanumerolla 292 ja alus laskettiin vesille 15. syyskuuta 2001. Alus luovutettiin 3. huhtikuuta 2002 narvikilaiselle Ofotens og Vesteraalens Dampskibsselskap A/S:lle.

## Käyttöhistoria
Alus aloitti 6. huhtikuuta 2002 neitsytmatkan telakalta Bergenin, Orkenyn, Dublinin, Southamptonin, Amsterdamin, Kööpenhaminan ja Oslon kautta Stavangeriin. Liikennöinnin Hurtigrutenilla Bergenin ja Kirkenesin välillä alus aloitti 20. huhtikuuta. Alus rekisteröitiin maaliskuussa 2006 Hurtigruten ASA::lle aluksen kotisatamana säilyessä Narvik.

Alus oli FMV:n Fredrikstadin telakalla 17.-23. huhtikuuta 2007, jolloin sen azipodit korjattiin. Alus vuokrattiin lokakuussa 2009 autralialaiselle yhtiölle majoitusalukseksi Fremantleen. Alus lähti 23. tammikuuta 2010 Norjasta ja se saapui 13. helmikuuta Kapkaupunkiin, josta se jatkoi matkaansa 15. helmikuuta Fremantleen. Vuokrasopimus päättyi 30. lokakuuta 2011 ja alus lähti Singaporeen telakalle marraskuussa.

Alus lähti joulukuussa Singaporesta ja se saapui Durbaniin 1. tammikuuta 2012. Alus aloitti liikennöinnin Hurtigrutenilla 16. helmikuuta.
 
## Lähteet

## Aiheesta muualla

*
HMS Bridport (M105)

**HMS Bridport** (viirinumero M105) oli Britannian kuninkaallisen laivaston Sandown-luokan miinantorjunta-alus.

## Valmistus

Alus tilattiin Vosper Thornycroftilta Scotstounista. Se laskettiin vesille 20. heinäkuuta 1992 ja valmistui vuotta myöhemmin 6. marraskuuta.

## Palvelus
Alus oli 2002 reserviin sijoitettuna Faslanessa, josta se hinattiin marraskuussa 2003 Portsmouthiin. Britannian puolustusministeriö ilmoitti heinäkuussa 2004, että laivaston rakennemuutosten takia kolme vanhinta Sandown-luokan alusta poistetaan palveluksesta huhtikuussa 2005. Alus poistettiin palveluksesta vuoden 2004 lopulla, minkä jälkeen se oli ankkurissa odottaen joko ostajaa tai romuttamista.

## Viron laivasto
Viron hallitus osti syyskuussa 2006 *Bridportin* sekä kaksi muuta luokan alusta. Rosythissä tehdyn huollon päätyttyä alus luovutettiin tammikuussa 2009 virallisesti Viron laivastolle, joka nimesi aluksen *EML Ugandiksi* runkonumerolla M315. Alukselta on poistettu 30 millimetrin Oerlikon, joka on korvattu kaksiputkisella 23 millimetrin ZU-23-2-ilmatorjuntatykillä. Alus kuuluu Viron laivaston Miinaviirikköön päällikkönään Marek Mardo.

## Lähteet
*
*
*
*

### Viitteet